# αριστοτέλειο πανεπιστήμιο θεσσαλονίκης

**σχολη επιστημων υγειασ**

**τμημα κτηνιατρικησ**

**προκηρυξη**

 Το Τμήμα Κτηνιατρικής του Αριστοτελείου Πανεπιστημίου Θεσσαλονίκης προκηρύσσει, για το Ακαδημαϊκό έτος **2017-2018,** μετά από απόφαση της Γενικής Συνέλευσης Ειδικής Σύνθεσης με αριθμό **81/13-6-2017,** την εισαγωγή μεταπτυχιακών φοιτητών, για την απόκτηση Μεταπτυχιακού Διπλώματος Ειδίκευσης, στις παρακάτω κατευθύνσεις του Προγράμματος Μεταπτυχιακών Σπουδών του Τμήματος:

 **Α.** **Χειρουργική των Ζώων Συντροφιάς**

 **Β. Παθολογία των Ζώων Συντροφιάς**

Στη Α κατεύθυνση θα επιλεγούν έως **έξι (6)** μεταπτυχιακοί φοιτητές και

στη Β κατεύθυνση θα επιλεγούν έως **τέσσερις (4)** μεταπτυχιακοί φοιτητές.

 Στο Π.Μ.Σ. γίνονται δεκτοί πτυχιούχοι των Τμημάτων Κτηνιατρικής, Πανεπιστημίων της ημεδαπής ή ομοταγών αναγνωρισμένων Ιδρυμάτων της αλλοδαπής.

 Κάθε υποψήφιος οφείλει να υποβάλει εμπρόθεσμα, αυτοπροσώπως ή με συστημένη επιστολή στη Γραμματεία του Τμήματος, από **20 Ιουνίου εώς 3 Ιουλίου 2017**

**Αίτηση** σε έντυπο που χορηγείται από τη Γραμματεία του Τμήματος ή ηλεκτρονικά στην ιστοσελίδα του Τμήματος

και σε **δύο** αντίτυπα ή σε ηλεκτρονική μορφή κατά προτίμηση σε CD ,τα ακόλουθα δικαιολογητικά,:

 **α)** Αντίγραφο διπλώματος ή πτυχίου,

 **β)** Βιογραφικό σημείωμα, συνοδευόμενο από τα απαιτούμενα αποδεικτικά των αναφερομένων σ' αυτό προσόντων και από οποιοδήποτε πρόσθετο τεκμηριωμένο στοιχείο επιστημονικού-ερευνητικού και επαγγελματικού χαρακτήρα κρίνεται ικανό να ενισχύσει την υποψηφιότητα,

 **γ)** Πιστοποιητικό αναλυτικής βαθμολογίας,

**δ)** Δύο συστατικές επιστολές (σφραγισμένες σε φάκελο),

**ε)** Πιστοποιητικό που να αποδεικνύει την επαρκή γνώση μίας ευρωπαϊκής ξένης γλώσσας. Για τους αλλοδαπούς υποψήφιους απαιτείται, επιπλέον, η επαρκής γνώση της ελληνικής γλώσσας.

 Αν οι τίτλοι σπουδών έχουν χορηγηθεί από Ιδρύματα Ανώτατης Εκπαίδευσης του εξωτερικού, θα πρέπει να υποβληθούν και σχετικές βεβαιώσεις ισοτιμίας από το **Δ.Ο.Α.Τ.Α.Π**

 Η επιλογή των Μ.Φ. γίνεται από αρμόδια επιτροπή αποτελούμενη από μέλη Δ.Ε.Π., που εισηγείται στη Γ.Σ.Ε.Σ. του Τμήματος και βασίζεται στα παρακάτω κριτήρια με την αντίστοιχη μοριοδότησή τους:

|  |  |
| --- | --- |
| ***Κριτήρια*** | ***Βαθμολογία*** |
|  | ***Ελάχιστη*** | ***Μέγιστη*** |
| *Ξένη γλώσσα* | *1 (Μία γλώσσα επιπέδου τουλάχιστον Lower)* | *3 (περισσότερες της μιας γλώσσες, η μία επιπέδου Proficiency)* |
| *Πτυχίο* | *1 (βαθμός πτυχίου 5)* | *6 (βαθμός πτυχίου 10)* |
| *Σχετικά μαθήματα* | *6 [2 βαθμοί/μάθημα (5-6,5)]* | *12 [4 βαθμοί/μάθημα (8,5-10)]* |
| *Ερευνητική δραστηριότητα* | *0 (δεν έχει)* | *10 (ανάλογα με τη δραστηριότητα)* |
| *Επαγγελματική εμπειρία* | *0 (δεν έχει)* | *5-10 (σχετική με την κατεύθυνση)* |
| *Συνέδρια, Σεμινάρια, κ.λπ.* | *0 (δεν έχει)* | *2-5 (σχετικά με την κατεύθυνση)* |
| *Συνέντευξη* ***\**** | *0* | *15* |
| *Επί πλέον πτυχίο, σχετικό με την κατεύθυνση* | *0* | *10* |
| ***Σύνολο*** | ***8*** | ***71*** |

**\***H προφορική συνέντευξη γίνεται σε θέματα ευρύτερου επιστημονικού ενδιαφέροντος και αποβλέπει: α) στη διαπίστωση της γενικής κατάρτισης του υποψηφίου και της εικόνας που σκιαγραφούν οι συστατικές επιστολές, β) στην αξιολόγηση άλλων χαρακτηριστικών του υποψηφίου και γ) στη διαμόρφωση (ανάλογα με τις προηγηθείσες σπουδές) μιας εικόνας των ειδικών αναγκών και ιδιαιτεροτήτων του υποψηφίου, στην περίπτωση που θα γίνει δεκτός (ειδικά προπτυχιακά μαθήματα, κ.λπ.).

Ως καταρχήν εισακτέοι θεωρούνται όσοι συγκεντρώσουν την ελάχιστη βαθμολογία.

 Η επιλογή των υποψηφίων θα διενεργηθεί την Δευτέρα 10 και Τρίτη 11 Ιουλίου 2017, στο χώρο των Κλινικών, από την επιτροπή επιλογής, η οποία θα εισηγηθεί στη Γ.Σ.Ε.Σ. πίνακα επιτυχόντων και επιλαχόντων.

Η εγγραφή των Μ.Φ που θα επιλεγούν για να παρακολουθήσουν το πρόγραμμα θα ολοκληρωθεί έως **10 Οκτωβρίου 2017**. Εφόσον διαπιστωθούν κενά, αυτά θα καλυφθούν από τον πίνακα των επιλαχόντων με ευθύνη της επιτροπής της κατεύθυνσης και επικύρωση από την Γ.Σ.Ε.Σ. του Τμήματος.

Η Παρουσία των επιλεγμένων φοιτητών θα είναι υποχρεωτική από 1 Σεπτέμβρη 2017.

Για κάθε πληροφορία οι ενδιαφερόμενοι μπορούν να απευθύνονται στη Γραμματεία του Τμήματος, τηλ. 2310 99 9857.

Θεσσαλονίκη

|  |  |
| --- | --- |
|  Ο Πρόεδρος του Τμήματος Χ. Καρατζιάς, καθηγητής | Ο Δ/ντης του Μεταπτυχιακού Προγράμματος Σπουδών  Τ. Ράλλης, καθηγητής |